હતાશ મને નિરાશ થયેલી કોંગ્રેસે શિક્ષણના સામાજિક ક્ષેત્રને રાજકીય એજન્ડામાં સાંકળ્યો હોવાનો આક્ષેપ ભાજપ દ્વારા કરાયો હતો. ભાજપના પ્રદેશ પ્રવકતા આઈ. કે. જાડેજાએ રાજ્યમાં કોંગ્રેસ અને કોંગ્રેસ પ્રેરિત લોકો દ્વારા ગુણોત્સવ કાર્યક્રમમાં અવરોધ ઊભા કરવાના કૃત્યને સખત શબ્દોમાં વખોડતા જણાવ્યું હતું કે નાના ભૂલકાઓને રાજકીય રોટલા શેકવા ઢાલ તરીકે આગળ ધરવા અને કુમળા માનસમાં કુવિચારોનું આરોપણ કરવાનું પાપ શિક્ષણ અને સમાજ વિરોધી માનસિકતાનું પ્રતિબિંબ છે.